open-index/open-wikipedia-markdown huggingface dataset:
Υπακάνθιος μυς

Ο **υπακάνθιος μυς** βρίσκεται στον υπακάνθιο βόθρο. Εκφύεται από τα δύο έσω τριτημόρια του υπακανθίου βόθρου και της υπακάνθιας περιτονίας και καταφύεται με μορφή τένοντα στο μέσον του μείζονος βραχιονίου ογκώματος.
Ο υπακάνθιος μυς με ενέργειά του στρέφει το βραχιόνιο οστό προς τα έξω και πίσω. Καθώς επίσης συμβάλλει στην σταθεροποιήση της κεφαλής του βραχιονίου στην κάμψη, στην ανύψωση και στην απαγωγή.

## Πηγή
* 

Κατηγορία:Μυϊκό σύστημα
Διοργανώσεις Ε.Π.Σ. Ηπείρου 1965–66

Για την **περίοδο 1965–66**, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.

## Α ερασιτεχνική
Ο ΑΟ Κωστακιών συμμετείχε μετά το τέλος του πρωταθλήματος σε αγώνες για άνοδο στην Γ εθνική της επόμενης χρονιάς χωρίς επιτυχία.Τελικά ανέβηκε στην Γ εθνική,όπως και όλες οι ομάδες που συμμετείχαν στους αγώνες.Δεν υποβιβάστηκε κάποια ομάδα.

## Β ερασιτεχνική
Ανέβηκε μόνο ο Ηρακλής Χαλκιάδων.Δεν υποβιβάστηκε καμία ομάδα.

## Γ ερασιτεχνική
Νέες παρουσίες είναι η Προοδευτική Γραμμενίτσας και ο Πανζαγορισιακός.Ανέβηκε η Θύελλα Ελεούσας στην Β ερασιτεχνική.

## Α ερασιτεχνική (Αναπληρωματικές ομάδες)
Το πρωτάθλημα αυτό ήταν ένα πρωτάθλημα υποδομών.

## Πηγές


66
Κατηγορία:Εγχώρια ποδοσφαιρικά πρωταθλήματα 1965-1966
Elsevier

Η **Elsevier B.V.** (ˈɛlzəviːr, στα ολλ. προφέρεται έλσεφιερ) είναι ένας από τους τέσσερις μεγαλύτερους επιστημονικούς εκδοτικούς οίκους στον κόσμο, που δημοσιεύει ετησίως περίπου το ένα τέταρτο όλων των άρθρων από επιστημονικά περιοδικά που δημοσιεύονται σε παγκόσμιο επίπεδο. Ιδρύθηκε το 1880 στο Άμστερνταμ και έχοντας ως βάση την πόλη αυτή η εταιρεία δραστηριοποιείται στο Ηνωμένο Βασίλειο, στις ΗΠΑ, στο Μεξικό, στη Βραζιλία, στην Ισπανία, στη Γερμανία και αλλού. Οφείλει το όνομά της στον παλιό εκδοτικό οίκο Elsevier, ο οποίος έκλεισε τη δεκαετία του 1710, αν και δεν έχουν άμεση σχέση. Επί του παρόντος, αποτελεί μέρος του Ομίλου RELX, γνωστού μέχρι το 2015 ως Reed Elsevier.

Τα κυρίαρχα προϊόντα της εταιρείας είναι τα επιστημονικά περιοδικά, όπως το *[[The Lancet]]* και το *[[Cell (journal)|Cell]]*, βιβλία όπως το *[[Gray's Anatomy]]*, η συλλογή ηλεκτρονικών περιοδικών ScienceDirect, το *[[Trends (journals)|Trends]],* η σειρά περιοδικών *[[Current Opinion (Elsevier)|Current Opinion]]*, όπως επίσης και η ηλεκτρονική βάση δεδομένων Scopus.

Το 2018, η Elsevier δημοσίευσε σχεδόν 470.000 άρθρα σε 2.500 περιοδικά. Τα αρχεία της περιέχουν πάνω από 17 εκατομμύρια έγγραφα και 39.000 ηλεκτρονικά βιβλία (e-books). Οι συνολικές ετήσιες ανακτήσεις (downloads) ανέρχονται σε περισσότερες από 1 δισεκατομμύριο.

Το υψηλό λειτουργικό περιθώριο κέρδους της Elsevier (37% το 2018) και τα κέρδη 950 εκατομμυρίων λιρών, συχνά σε δημόσια χρηματοδοτούμενα ερευνητικά έργα, όπως επίσης και οι πρακτικές πνευματικής ιδιοκτησίας της έχουν υποστεί κριτική από τους ερευνητές.

## Παραπομπές


Κατηγορία:Εκδοτικοί οίκοι
Τζαμπλέ

μικρογραφία|Το ρωμαϊκό αμφιθέατρο της ΤζαμπλέΗ **Τζαμπλέ** (Αραβικά: جبلة; αρχαία Ελληνικά· τὰ Γάβαλα) είναι παραθαλάσσια πόλη της Μεσογείου στη δυτική ακτή της Συρίας. Αποτελεί το δεύτερο μεγαλύτερο αστικό κέντρο του Κυβερνείου της Λαττάκειας με πληθυσμό 78.163 κατοίκους (2010).

## Ιστορία
Αρχαιολογικές ανασκαφές εντός και περιμετρικά της Τζαμπλέ φανερώνουν σημάδια οικιστικής δραστηριότητας από τη δεύτερη χιλιετία π.Χ. Η πόλη αποτέλεσε τμήμα του Ουγκαριτικού βασιλείου με το όνομά της να αναφέρεται ως "Gbʿly" σε τοπικά αρχεία γύρω στα 1200 π.Χ. Κατά την Ρωμαϊκή περίοδο, η Τζαμπλέ φαίνεται να αποκτάει μεγαλύτερη σημασία, όπως υποδηλώνει η κατασκευή ρωμαϊκού αμφιθεάτρου.

Λίγα χρόνια μετά από τη λήξη της Α΄ Σταυροφορίας και συγκεκριμένα το 1109, η Τζαμπλέ προσαρτήθηκε στο Πριγκιπάτο της Αντιόχειας από τον Ταγκρέδο ντε Οτβίλ, ιδρυτή του Πριγκιπάτου και εκ των ηγετών της πρώτης σταυροφορικής εκστρατείας. Στις 26 Ιουλίου 1187, η πόλη παραδόθηκε στον Σαλαντίν.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Συρίας
IPhone 5S

Το **iPhone 5S** είναι ένα έξυπνο κινητό τηλέφωνο σχεδιασμένο και κατασκευασμένο από την Apple Inc. Η συσκευή παρουσιάστηκε ως μέρος της σειράς των iPhone, στις 10 Σεπτεμβρίου 2013, στα κεντρικά γραφεία της Apple στην Καλιφόρνια.

## Πηγές
*GSM Arena

Κατηγορία:IPhone
Κατηγορία:IOS (Apple)
Λυσίστρατος ο Σικυώνιος

Ο **Λυσίστρατος ο Σικυώνιος** ήταν γλύπτης και αγαλματοποιός του 4ου αι π.Χ. από τη Σικυώνα. Ήταν νεότερος αδελφός του επίσης γλύπτη Λύσιππου και θεωρείται ότι αυτός επινόησε την τέχνη του καλουπιού από το πρόσωπο και τα μέλη του σώματος των ανθρώπων που ήθελε να κάνει άγαλμα. Οι υπάρχουσες αναφορές λένε ότι χρησιμοποιούσε σαν πρόπλασμα τον γύψο αλλά και το κερί. Σύµφωνα µε τον ιστοριογράφο Πλίνιο αναφέρεται ότι ο Λυσίστρατος για το πρώτο του γύψινο εκµαγείο χρησιµοποίησε απευθείας το όµορφο πρόσωπο ενός νέου άνδρα και αφού κατασκεύασε το θετικό αντίγραφο, το τελειοποίησε µε τη σµίλη.

## Παραπομπές


Λυσιστρ
Δάσος Μπιαλοβιέζα

Το **δάσος Μπιαλοβιέζα** (Białowieża, Λευκορωσικά: Белавежская пушча, Πολωνικά: Puszcza Białowieska προφορά: [ˈpuʂt͡ʂa ˌbʲawɔˈvʲɛska] ,  Ρωσικά: Беловежская пуща) είναι ένα από τα μεγαλύτερα σωζόμενα τμήματα του παρθένου δάσους το οποίο κάλυπτε κάποτε την ευρωπαϊκή πεδιάδα, το οποίο βρίσκεται στα σύνορα Πολωνίας και Λευκορωσίας. Το δάσος είναι σπίτι περίπου 800 ευρωπαϊκών βισόνων, των βαρύτερων ζώων της Ευρώπης. Από το 1979 έχει ανακηρυχθεί μνημείο παγκόσμιας κληρονομιάς από την UNESCO. Η έκταση που προστατεύεται ως μνημείο παγκόσμιας κληρονομιάς είναι 1.418,85 χλμ². Βρίσκεται περίπου 70 χιλιόμετρα βόρεια του Μπρεστ και 60 χιλιόμετρα νοτιοανατολικά του Μπιάλιστοκ.

Στην πολωνική πλευρά, το δάσος προστατεύεται ως το Εθνικό Πάρκο Μπιαλοβιέσκα, με έκταση περίπου 152 χλμ². Υπάρχει επίσης το ξέφωτο Μπιαλοβιέζα (Polana Białowieska), ένα συγκρότημα κτιρίων τα οποία ήταν ιδιοκτησία των τσάρων της Ρωσίας κατά τη διάρκεια των διαμελισμών της Πολωνίας. Σήμερα στην ίδια περιοχή υπάρχει εστιατόριο και ξενοδοχείο. Περίπου 120.000-150.000 επισκέπτονται κάθε χρόνο την πολωνική πλευρά του δάσους. Ανάμεσα στις δραστηριότητες που προσφέρονται είναι η παρατήρηση πουλιών, όπως η πυγμαία κουκουβάγια,, η παρατήρηση του ευρωπαϊκού βίσωνα στο φυσικό περιβάλλον του, καθώς και βόλτες με άμαξα. Οι ξεναγήσεις διοργανώνονται όλο το χρόνο. Το χωριό Μπιαλοβιέζα βρίσκεται μέσα στο δάσος.

Στη λευκορωσική πλευρά, το δάσος προστατεύεται ως Εθνικό Πάρκο Μπελοβέσκαγια Πούστσα, το οποίο έχει έκταση 1.771 χλμ². Στα κεντρικά γραφεία του πάρκου στο Καμιανγιούκι, πέρα από εργαστήρια, βρίσκεται ένας ζωολογικός κήπος με βίσονες, κόνικ (ημι-άγριο άλογο), αγριογούρουνα και άλκες μεταξύ άλλων.

## Παραπομπές


## Εξωτερικοί σύνδεσμοι

* Εθνικό Πάρκο Μπιαλοβιέζα 
* Ιστοσελίδα για το πάρκο Μπελοβέσκαγια Πουστσα 

κατηγορία:Γεωγραφία της Πολωνίας
κατηγορία:Γεωγραφία της Λευκορωσίας
Μπιαλοβιεζα
κατηγορία:Μνημεία Παγκόσμιας Κληρονομιάς στην Πολωνία
κατηγορία:Μνημεία Παγκόσμιας Κληρονομιάς στη Λευκορωσία
Κατηγορία:Διασυνοριακές προστατευόμενες περιοχές
Όσβαλντ Βιρτ

Ο Joseph Paul **Oswald Wirth** (Όσβαλντ Βιρτ) (1860, Brienz, Canton of Bern &ndash; 1943) ήταν Ελβετός αποκρυφιστής, καλλιτέχνης και συγγραφέας. Μελέτησε τον εσωτερισμό και την συμβολολογία με τον Στανισλάς ντε Γκουαϊτα (Stanislas de Guaita) και το 1889 δημιούργησε υπό την καθοδήγηση  του ντε Γκουαϊτα μια χαρτομαντική Ταρώ αποτελούμενη μόνο από τα 22 Κλειδιά της Μεγάλης Αρκάνα. Αυτές οι κάρτες γνωστές περισσότερο ως  "Arcanes du Tarot kabbalistique", ακολουθούν αρκετά το πρότυπο του Ταρώ της Μασσαλίας αλλα με αρκετές τροποποίησεις, ενσωματώνοντας τον υπάρχωντα αποκρυφιστικό συμβολισμό.. Η τράπουλα των Βιρτ-ντε Γκουαϊτα θεωρείται εξαιρετικά σημαντική στη ιστορία της αποκρυφιστικής Ταρώ για το λόγο ότι ειναι η πρώτη σε μία μακρά γραμμή αποκρυφιστικών, χαρτομαντικών και μυητικών καρτών.

Τα ενδιαφέροντα του Βιρτ περιελάμβαναν μεταξύ άλλων τον Ελευθεροτεκτονισμό και την αστρολογία. Έχει γράψει πολλά βιβλία στα Γαλλικά σχετικά με τον Ελευθεροτεκτονισμό με περισσότερο σημαντικά, μια σειρά τριών βιβλίων που εξηγούν τον καθένα από τους πρώτους τρείς βαθμούς του Ελευθεροτεκτονισμού.

#La Franc-Maçonnerie rendue intelligible à ses adeptes, tome 1: L'apprenti
# La Franc-Maçonnerie rendue intelligible à ses adeptes, tome 2: Le Compagnon
# La Franc-Maçonnerie rendue intelligible à ses adeptes, tome 3: Le Maître

## Παραπομπές


Κατηγορία:Γάλλοι ελευθεροτέκτονες
Κατηγορία:Εσωτεριστές
Κατηγορία:Αποκρυφιστές
Κατηγορία:Ελβετοί
Η Συναυλία των Αγγέλων

Η ***Συναυλία των Αγγέλων*** είναι ελαιογραφία του Έλληνα ζωγράφου, Δομήνικου Θεοτοκόπουλου, που δημιουργήθηκε το 1608 κατά τη διάρκεια της τελευταίας του περιόδου στο Τολέδο της Ισπανίας. Εκτίθεται στην Εθνική Πινακοθήκη της Αθήνας.

## Περιγραφή

## Βιβλιογραφία
*Álvarez Lopera, José. The Greco. Madrid: Arlanza, 2005. ISBN 84-9550-344-1.
*Scholz-Hänsel, Michael. The Greco. Colonia: Taschen, 2003. ISBN 978-3-8228-3173-1.

## Εξωτερικοί σύνδεσμοι
* «Concierto Of ángeles» ArteHistoria.Like (Ισπανικά)

Κατηγορία:Έργα ζωγραφικής του Δομήνικου Θεοτοκόπουλου
Κατηγορία:Έργα ελληνικής ζωγραφικής
Έμπασσυ σκάκι

Το **Έμπασσυ σκάκι** (*Embassy chess*) είναι σκακιστική παραλλαγή, που δημιουργήθηκε το 2005 από τον Κέβιν Χιλ, η οποία δανείστηκε την παράταξη εκκίνησης από το Μεγάλο σκάκι και την προσάρμοσε σε σκακιέρα 10×8.

Το Έμπασσυ σκάκι είναι ελεύθερη και μη εμπορική παραλλαγή στο Τυχαίο σκάκι του Καπαμπλάνκα, που παίζεται με δύο επιπλέον πιόνια για κάθε πλευρά και δύο ανορθόδοξα κομμάτια, τον *στρατάρχη* ή *μάρσαλ* (*marshall*) και τον *καρδινάλιο* (*cardinal*).

## Κανόνες

Στο Έμπασσυ σκάκι το ροκέ γίνεται με τον βασιλιά να μετακινείται τρία τετράγωνα προς την κατεύθυνση του πύργου (βλ. το διάγραμμα στα δεξιά, όπου το ροκέ για τα λευκά γίνεται στην πτέρυγα του βασιλιά και για τα μαύρα στην πτέρυγα της βασίλισσας). Όταν ένα πιόνι φτάσει στην τελευταία γραμμή, μπορεί να προαχθεί σε βασίλισσα, πύργο, αξιωματικό, ίππο, καρδινάλιο ή στρατάρχη. Το εν διελεύσει και όλοι οι άλλοι κανόνες, είναι οι ίδιοι όπως στο ορθόδοξο σκάκι.

## Επιπλέον κομμάτια
Τα επιπλέον κομμάτια στην παραλλαγή αυτή είναι:
* Στρατάρχης|30px Ο στρατάρχης συνδυάζει τις δυνάμεις του πύργου και του ίππου.
* Καρδινάλιος|30px Ο καρδινάλιος συνδυάζει τις δυνάμεις του αξιωματικού και του ίππου.

## Παραπομπές


## Εξωτερικοί σύνδεσμοι
* Chess Variants Org: Zillions of Games

Κατηγορία:Σκακιστικές παραλλαγές
Ομάδα γαλαξιών M94

Η **Ομάδα του M94** είναι μία αραιή και εκτεταμένη ομάδα γαλαξιών, που βρίσκεται σε απόσταση περίπου 13 εκατομμύρια έτη φωτός από τη Γη, στους αστερισμούς Θηρευτικοί Κύνες και Κόμη Βερενίκης. Είναι μία από τις πολλές ομάδες του Υπερσμήνους της Παρθένου (του Τοπικού Υπερσμήνους) και μία από τις πλησιέστερες στην Τοπική Ομάδα.

## Κατάλογος γαλαξιών
Στον πίνακα καταγράφονται όσοι γαλαξίες αναφέρονται με συνέπεια ως μέλη της ομάδας στον «Κατάλογο Παραπλήσιων Γαλαξιών» {αγγλ. *Nearby Galaxies Catalog*), τον  Κατάλογο «Lyons Groups of Galaxies» (LGG), και τις τρεις λίστες που δημιουργήθηκαν βάσει της εργασίας του Giuricin et al. Σε κάποιες πηγές αναφέρονται ως μέλη και οι NGC 4105 και DDO 169.

Δεν είναι σαφές ποιο είναι το λαμπρότερο μέλος της ομάδας, κάτι που εξαρτάται και από το ποιοι γαλαξίες συμπεριλαμβάνονται σε αυτήν. Ο Κατάλογος LGG αναφέρει ότι στην ομάδα εντάσσεται ο Μεσιέ 106, γεγονός που θα τον καθιστούσε τον λαμπρότερο σε αυτήν. Παρόλα αυτά οι υπόλοιποι προαναφερθέντες κατάλογοι δεν τον περιλαμβάνουν, γεγονός που καθιστά τον Μεσιέ 94 το λαμπρότερο μέλος.

## Παραπομπές

## Δείτε επίσης
* Ομάδα γαλαξιών Γλύπτη
* Ομάδα γαλαξιών Μ96

## Εξωτερικοί σύνδεσμοι
* 

M94
Κατηγορία:Θηρευτικοί Κύνες
Κατηγορία:Κόμη Βερενίκης
SBS (αυστραλιανός τηλεοπτικός σταθμός)

Το **SBS** είναι το εθνικής εμβέλειας δημόσιο τηλεοπτικό δίκτυο της Αυστραλίας. Άρχισε την λειτουργία του στις 24 Οκτωβρίου του 1980, ανήκει στην ομότιτλη *Ειδική Ραδιοτηλεοπτική Υπηρεσία (Special Broadcasting Service)* και είναι διαθέσιμο σε όλη την επικράτεια της χώρας. Το 2009, το κανάλι είχε 5.8% τηλεθέαση.

## SBS HD
Το κανάλι SBS HD άρχισε να εκπέμπει στις 14 Δεκεμβρίου του 2006. Μεταδίδει προγράμματα του καναλιού σε εικόνα υψηλής ευκρίνειας.

## Επίσημη ιστοσελίδα
*

Κατηγορία:Τηλεόραση στην Αυστραλία
Πολυδεύκεια Αιγύπτου

Η **Πολυδεύκεια** ήταν αρχαία *κώμη* της Κάτω Αιγύπτου. Βρισκόταν κοντά με την Θεαδέλφεια και την Σεθρεμπαΐδα. Υπαγόταν στη στη μερίδα του Θεμίστου στον Αρσινοΐτη νομό (Ελ Φαγιούμ). Η ύπαρξη της κωμόπολης κατέστη γνωστή από την πληθώρα παπύρων σε ελληνική γλώσσα, κυρίως της ρωμαϊκής εποχής από τους οποίους άλλοι προέρχονται από την Πολυδεύκεια και άλλο αναφέρονται σε αυτήν.

Ο πληθυσμός της κατά την Πτολεμαϊκή περίοδο ήταν 130 άνθρωποι.

Σε έναν μάλιστα από αυτούς που βρέθηκαν, χρονολογείται στην εποχή του Αντωνίνου και γράφει:

:*[(ἔτους)   ̣ Αὐ]τοκράτ(ορος) Καίσαρος
:*[Τίτου Αἰ]λ̣ί̣ο̣υ̣ Ἁδρι(ανοῦ) Ἀντω(νίνου)
:*[Σεβ(αστοῦ) Εὐσε]β̣ο̣ῦ̣ς̣· εἴργ(ασται) ὑ(πὲρ) χ(ωματικῶν) ἔργ(ων)
:*[τοῦ   ̣ ἔτο]υ̣ς̣  Ἐπὶφ ια ιε
:*[ἐν τῇ] Ψ̣ιναλ(ειτίδι) διώ(ρυγι) *'Πολυδ(ευκίας)*'
:*[  ̣  ̣  ̣  ̣  ̣  ̣  ̣]ν̣εφερῶ(τος) το(ῦ) Ἀπύγχ(εως)
:*[  ̣  ̣  ̣  ̣  ̣  ̣  ̣] μ(ητρὸς) Θερμ(  )
:*[  ̣  ̣  ̣  ̣  ̣  ̣  ̣]  ̣  ̣ων σεση(μείωμαι)''

Στη θέση της αρχαίας Πολυδεύκειας βρίσκεται η σημερινή Gebala ή Qasr el-Gebali της σύγχρονης Αιγύπτου.  

## Αναφορές


Πολυδευκεια
Κατηγορία:Ελληνιστικές πόλεις
Φωτοχημειοθεραπεία

Η **φωτοχημειοθεραπεία** ή φωτοδυναμική θεραπεία (Photo Dynamic Therapy, PDT) αποτελεί μια θεραπεία για διάφορες παθήσεις όπως ο καρκίνος. Στη φωτοχημειοθεραπεία, χορηγείται στον ασθενή φάρμακο το οποίο συγκεντρώνεται κατά προτίμηση στα καρκινικά κύτταρα. Τα φάρμακα αυτά ονομάζονται φωτοευαισθητοποιητές και είναι αδρανή στο σκοτάδι. Μετά τη χορήγηση τους συνήθως ενδοφλεβίως, ο ασθενής εκτίθεται στο φως οπότε και ο φωτοευαισθητοποιητής ενεργοποιείται, απελευθερώνοντας ελεύθερες ρίζες τοπικά στα καρκινικά κύτταρα με αποτέλεσμα την καταστροφή του καρκινικού ιστού. Σε σύγκριση με τις παραδοσιακές αντικαρκινικές θεραπείες, η PDT δεν προκαλεί γενικευμένη καταστροφή των υγιών κυττάρων. Σε ορισμένους τύπους καρκίνου μπορεί να αποτελέσει εναλλακτική της χειρουργικής επέμβασης. 

## Παραπομπές



Κατηγορία:Θεραπείες για τον Καρκίνο
Κατηγορία:Ιατρική φυσική
Διεθνές Αεροδρόμιο του Κρασνοντάρ

Το **Διεθνές Αεροδρόμιο του Κρασνοντάρ** (), επίσης γνωστό και ως **Αεροδρόμιο Πασκόβσκυ** (), (IATA: **KRR**, ICAO: **URKK**) είναι το κύριο αεροδρόμιο της πόλης Κρασνοντάρ στη νότια Ρωσία. Πρόκειται για διεθνές αεροδρόμιο το οποίο βρίσκεται 12 χλμ. ανατολικά της εν λόγω πόλης.

Είναι το μεγαλύτερο αεροδρόμιο της νότιας Ρωσίας καθώς και το ένατο πλέον πολυσύχναστο σε ολόκληρη την χώρα. Το 2015 πέρασαν από εκεί πανω από 3,1 εκατομμύρια επιβάτες. Διαθέτει τρεις τροχοδρόμους που μπορούν να υποστηρίξουν τους περισσότερους τύπους σύγχρονων επιβατηγών αεροσκαφών, καθώς και ελικόπτερα παντός τύπου. Η δυνατότητα εξυπηρέτησης επιβατών φθάνει τους 500 ανά ώρα για πτήσεις εσωτερικού και τους 200 ανά ώρα για διεθνείς πτήσεις.

## Παραπομπές


## Εξωτερικοί σύνδεσμοι
* 
*  Krasnodar International Airport official website
* World Aero Data information for URKK
* Description of the Krasnodar airport in English

Κατηγορία:Αεροδρόμια στη Ρωσία
Ιδεολογικοί Μηχανισμοί του Κράτους

Ιδεολογικοί μηχανισμοί του κράτους (ΙΜΚ) (Appareils Idéologiques d'État) είναι έννοια που δημιουργήθηκε από τον Λουί Αλτουσέρ και έγινε γνωστή μέσω άρθρου που δημοσίευσε το 1970 στο περιοδικό La Pensée ( http://classiques.uqac.ca/contemporains/althusser_louis/ideologie_et_AIE/ideologie_et_AIE_texte.html ).

Η βασική διάκριση αφορά τον Κατασταλτικό Μηχανισμό του Κράτους (ΚΜΚ) και τους πολυπληθείς Ιδεολογικούς Μηχανισμούς του Κράτος (ΙΜΚ) που επιτρέπουν την αναπαραγωγή του καπιταλισμού, δηλαδή ασκούν μια αμιγώς κρατική λειτουργία, καίτοι πολλές φορές έχουν ιδιωτική μορφή από νομική άποψη (σχολείο, οικογένεια, εκκλησία, ΜΜΕ).

Είναι πάγια η μετάφραση του όρου appareil στα ελληνικά ως "μηχανισμού". Ο Αλτουσέρ εξηγεί όμως ότι δεν πρόκειται για μηχανισμούς με δυνατότητα αυτόνομης λειτουργίας, αλλά για κάτι ανάλογο με "μηχανές" ή "συσκευές".

## Βιβλιογραφία
* Althusser, Louis. Positions (1964-1975). Paris: Les Éditions sociales, 1976.
* Althusser, Louis. Sur la reproduction. Paris: PUF, 1995.
* Αλτουσέρ, Λουί. Σημείωση σχετικά με τους ιδεολογικούς μηχανισμούς του κράτους (ΙΜΚ), Θέσεις, 21, σσ. 37-49, 1987.
* Balibar E., «Appareil», in: G. Labica/G. Bensussan (εκδ.), Dictionnaire critique du marxisme, Paris, 1985.
* Δημούλης, Δ. Η "μηχανή παραγωγής νόμιμης εξουσίας": Ζητήματα θεωρίας του κράτους, *Θέσεις*, τ. 60, 1997.

Κατηγορία:Μαρξισμός
Εύη Βουτσινά

Η **Εύη** **Boυτσινά** (1950-2013) γεννήθηκε το 1950 στη Λευκάδα, όπου και έζησε μέχρι το 1968. Ασχολήθηκε επαγγελματικά με τη μαγειρική, ενώ αρθρογράφησε γύρω από τη γαστρονομία και την παραδοσιακή Ελληνική κουζίνα. Αποτέλεσε βασικό συνεργάτη του περιοδικού "Γαστρονόμος". Το πρώτο της βιβλίο με τίτλο "Το ψωμί" κυκλοφόρησε το 1995 από τις Εκδόσεις Τροχαλία και η Β' έκδοση το 2000 από τις Εκδόσεις Καστανιώτη. Η τετράτομη "Γεύση Ελληνική", το δεύτερο έργο της γύρω από τη γαστρονομία (Εκδόσεις Καστανιώτη 1998, 2007). Ακολούθησε η τρίτομη "Απλή μαγειρική της αγίας καθημερινότητας" (Εκδόσεις Καστανιώτη, 2004) και το "Κρόκος-σαφράν" (Αναγκαστικός Συνεταιρισμός Κροκοπαραγωγών Κοζάνης, 2004). Έχει εκδώσει επίσης το τρίτομο έργο "Βιογραφίες 360 Ελλήνων συγγραφέων Και μικρό ανθολόγιο" (Εκδόσεις Κτίστη, 1981). Πέθανε στις 10 Δεκεμβρίου 2013, σε ηλικία 63 ετών.

## Παραπομπές


Κατηγορία:Έλληνες συγγραφείς βιβλίων μαγειρικής
Διεθνές Αεροδρόμιο του Σότσι

Το **Διεθνές Αεροδρόμιο του Σότσι** (,  IATA: **AER**, ICAO: **URSS**) εξυπηρετεί την πόλη του Σότσι στις ακτές της Μαύρης Θάλασσας.

Είναι ανάμεσα στα δέκα μεγαλύτερα αεροδρόμια της Ρωσίας με επιβατική κίνηση της τάξεως των 2,4 εκατομμυρίων ετησίως. Αναγνωρίστηκε ως το  καλύτερο περιφερειακό αεροδρόμιο στο τρίτο ετήσιο φόρουμ "Development of Russia and CIS airports – 2013".

Επίσης το αεροδρόμιο του Σότσι αποτέλεσε την κύρια πύλη πρόσβασης κατά την διάρκεια των 22ων Χειμερινών Ολυμπιακών Αγώνων. Από την 1η μέχρι και την 28η Φεβρουαρίου 2014 εξυπηρέτησε περισσότερους από 350.000 επιβάτες, καθώς και 2.800 τόνους αποσκευών. Τα έσοδα της εταιρείας στη Ρωσία το 2024 ανήλθαν σε 172 δισεκατομμύρια ευρώ.

## Υποδομές

Υπάρχουν δύο κύριοι τροχόδρομοι, οι οποίοι μαζί με τους βοηθητικούς έχουν ολικό μήκος 4.310 m, ενώ υπάρχουν σχέδια επιμήκυνσης τους. Μπορεί δε να υποστηρίξει όλους τους σύγχρονους τύπους επιβατηγών αεροσκαφών. Το κύριο terminal μπορεί να εξυπηρετήσει έως και 750 επιβάτες ανά ώρα και κατασκευάστηκε στα 1989–2007.

## Παραπομπές


## Εξωτερικοί σύνδεσμοι

*
*
*Sochi Airport at the Russian Airports Database

Κατηγορία:Αεροδρόμια στη Ρωσία
Κατηγορία:Σότσι
A Scottish Soldier

**A Scottish Soldier**" είναι σκωτσέζικο δημοτικό τραγούδι σε στίχους του Άντυ Στιούαρτ. Η μελωδία του έγινε ανεπίσημος εθνικός ύμος της Σκωτίας.

Το ποίημα είναι απλό. Ένας Σκωτσέζος που πολεμάει για την πατρίδα του τραυματίζεται στο πεδίο της μάχης και υποκύπτει ηρωικά των τραυμάτων του. Όμως η μοιραία αυτή μάχη τον βρισκει να πολεμάει στο Τιρόλο, μακρυά από την γενέτειρα του. Η τελευταία του πνοή συνοδεύεται από τον πόθο, να επιστρέψει και να ξαναδεί τους καταπράσινους λόφους της πατρίδας του.
## Τσαρτς
Ο Άντυ Στιοάρτ ανέβηκε δύο φορές στα αμερικάνικα τσαρτ. Με το τραγούδι έφτασε στην κορυφή των τσαρτ στον Καναδά, Αυστραλία και Νότιο Ζηλανδία, ενώ παρέμεινε στα τσαρτ της Μεγάλης Βρετανίας για 36 εβδομάδες το 1961.
## Εξωτερικοι σύνδεσμοι
* Παρουίαση του δημοτικού τραγουδιού 
* Ιστοσελίδα για τον Άντυ Στιούαρντ 
## Παραπομπές


Κατηγορία:Μουσική στη Σκωτία
Διεθνές Αεροδρόμιο της Ουφά

Το **Διεθνές Αεροδρόμιο της Ουφά** (, , IATA: **UFA**, ICAO: **UWUU**) είναι το βασικό αεροδρόμιο της πόλης Ουφά, πρωτεύουσας της Δημοκρατίας του Μπασκορτοστάν στη Ρωσία.

Το 2013 εξυπηρέτησε 2.218.000 επιβάτες και ήταν το ένατο μεγαλύτερο αεροδρόμιο της χώρας καθώς και το μεγαλύτερο στο Ομοσπονδιακό Διαμέρισμα Βόλγα. Επίσης αποτελούσε την έδρα της Bashkirian Airlines.

## Ιστορικό

Το πρώτο υπόστεγο αεροσκαφών ολοκληρώθηκε κοντά στο χωριό Glumilino στις 11 Μαΐου 1924, ενώ στις 15 του ίδιου μήνα ξεκίνησε τη λειτουργία της αερολέσχη. Το 1933 ξεκίνησε η πρώτη αεροπορική σύνδεση (Ουφά–Στερλιταμάκ–Meleuz–Μράκοβο–Μπαϊμάκ–Μαγκνιτογκόρσκ–Beloretsk–Ουφά) και το 1956 άρχισε στο αεροδρόμιο η συντήρηση αεροσκαφών Yakovlev Yak-12 και ελικοπτέρων Mil Mi-1 που αξιοποιούνταν τότε στις αεροπορικές γραμμές του Μπασκορτοστάν. Στα 1959-1962 πραγματοποιήθηκε ανακατασκευή του αεροδρομίου και προστέθηκαν διάφορες υποδομές, όπως ξενοδοχεία, χώροι αποθήκευσης εμπορευμάτων και δεξαμενές καυσίμων. Επίσης ανακατασκευάστηκε ο τροχόδρομος και εκσυγχρονίστηκε ο εξοπλισμός αεροναυτιλίας ώστε να μπορούν να υποστηριχθούν σύγχρονα για την εποχή επιβατηγά όπως τα Tupolev Tu-124, Antonov An-10 και Ilyushin Il-18. Το 1964 χτίστηκε νέος τερματικός, ικανός να υποστηρίξει έως και 400 επιβάτες ανά ώρα. Το 2007 έγινε ριζική ανακατασκευή του τερματικού, με το ολικό εμβαδόν του να είναι πλέον διπλάσιο σε σχέση με πριν. Πλέον υποστηρίζει έως και 600 επιβάτες ανά ώρα.

## Παραπομπές


## Εωτερικοί σύνδεσμοι

* 

Κατηγορία:Αεροδρόμια στη Ρωσία
Κατηγορία:Μεταφορές στη Δημοκρατία του Μπασκορτοστάν
Σφαγή του Γκλένκο

Η **σφαγή του Γκλένκο** συνέβη στις 13 Φεβρουαρίου 1692 όταν ξεκληρίστηκε η σκωτσέζικη οικογένεια των ΜακΝτόναλντ. Το 1688 ήταν που το βρετανικό κοινοβούλιο επαναστάτησε εναντίον του βασιλιά. Οι Σκωτσέζοι δεν έμειναν άπραγοι, αντέδρασαν, έχασαν όμως τη μάχη του Κρόμντειλ το Μάιο του 1690, και στη συνεχεία την μάχη του Μπόυν στην Ιρλανδία. Οι περισσότεροι προεστοί ενέδωσαν, όμως λίγοι έμειναν πιστοί στον όρκο τους και δεν ενέδωσαν.
## Βιβλιογραφία
* Κρίστιαν Κόλλερ: *Glencoe 1692: Ein Massaker als komplexer Erinnerungsort*. Historische Zeitschrift 296/1 (2013). Σελ. 1–28.

## Ιστοσελίδες
* Παρουσίαση του γεγονότος από το BBC
* Η διαταγή για τη Σφαγή, Εθνική Βιβλιοθηκη της Σκωτίας]

Κατηγορία:Ιστορία της Σκωτίας
The Antichrist (άλμπουμ των Destruction)

***The Antichrist*** είναι ο τίτλος του έβδομου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 15 Σεπτεμβρίου του 2001 μέσω της δισκογραφικής εταιρείας "Nuclear Blast".

Η ηχογράφηση του δίσκου πραγματοποιήθηκε στα "Abyss Studios" του Πέρλμπι της Σουηδίας με παραγωγό τον Πίτερ Τέγκτρεν, ενώ το mastering έγινε στο "Cutting Room" της Στοκχόλμης.

Οι κριτικές για τον δίσκο υπήρξαν θετικές, με το "Metal Storm" να το βαθμολογεί με 8,5 / 10, το "Metal Crypt" με 3,95 / 5, το "Bravewords" με 8,5 / 10, το "Sea of Tranquility" με 4 / 5, και το "Metal Archives" με 87 %.

## Τραγούδια του δίσκου
* *Όλα τα κομμάτια είναι συνθέσεις του συγκροτήματος.*

## Θέσεις τσαρτ

## Τα μέλη των Destruction
Οι μουσικοί οι οποίοι ηχογράφησαν το "*The Antichrist*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Σβεν Βόρμαν** - τύμπανα

;*Γκεστ συμμετοχές*
* **Πίτερ Τέγκτρεν** - φωνητικά

## Παραπομπές


## Πηγές
* The Antichrist - Destruction | Songs, Reviews, Credits | AllMusic
* Destruction - The Antichrist - Metal Storm
* Destruction - The Antichrist - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 2001
Κεντρικό Ομοσπονδιακό Διαμέρισμα

Το **Κεντρικό Ομοσπονδιακό Διαμέρισμα** () είναι ένα από τα Ομοσπονδιακά Διαμερίσματα της Ρωσικής Ομοσπονδίας. Ο όρος "Κεντρικό" έχει ιστορικό και πολιτικό βάρος διότι το διαμέρισμα αυτό καλύπτει γεωγραφικά τις περιοχές που διαχρονικά αποτελούν τον πυρήνα του ρωσικού κράτους από την περίοδο ακόμα της Μοσχοβίας. Τα δυτικά όριά του αποτελούν επίσης τα δυτικά σύνορα της σημερινής Ρωσίας και καλύπτει την κεντρική περιοχή του ευρωπαϊκού τμήματος της χώρας.

## Παραπομπές


## Εξωτερικοί σύνδεσμοι
* 
*  


Κατηγορία:Ομοσπονδιακά διαμερίσματα της Ρωσίας
Κόνορ Ράνταλ

Ο **Κόνορ Στήβεν Ράνταλ** (αγγ. **Connor Steven Randall**, γεννημένος στις 21 Οκτωβρίου 1995) είναι Άγγλος ποδοσφαιριστής που αγωνίζεται ως αμυντικός στη Ρος Κάουντι.

## Καριέρα

### Αρχή

Γεννήθηκε και μεγάλωσε στο Κίρκμπαϊ του Λίβερπουλ. Φοίτησε στο Δημοτικό Σχολείο Melling και στο Λύκειο Maghull, όπου αγωνιζόταν υπό τις οδηγίες του πατέρα του στη Waddicar Dolphins. Όταν έγινε έξι εντάχθηκε στην ακαδημία της Λίβερπουλ. Κατά τη διάρκεια της καριέρας του στην ακαδημία, ο Ράνταλ ήταν αρχηγός της ομάδας κάτω των 18 και βασικός παίκτης της ομάδας κάτω των 21 μέχρι το 2013. Στις 17 Ιανουαρίου 2015 δόθηκε ως δανεικός στη Σριούσμπερι Τάουν, όπου έπαιξε για ένα μήνα. Έκανε το ντεμπούτο του για την ομάδα στις 14 Φεβρουαρίου ως αλλαγή του Ζερμέν Γκράντισον στο 90ο λεπτό, με την ομάδα του να επικρατεί με σκορ 2-0 της ΑΦΚ Γουίμπλετον - αυτός ήταν και ο μοναδικός αγώνας του για την ομάδα αυτή.

Στις 17 Σεπτεμβρίου 2015 έλαβε την πρώτη του κλήση στην πρώτη ομάδα για τον αγώνα των ομίλων του Γιουρόπα Λιγκ απέναντι στη Μπορντό, αλλά δεν αγωνίστηκε, ενώ ο αγώνας έληξε ισόπαλος με σκορ 1-1. Στις 28 Οκτωβρίου, ο Ράνταλ έκανε το ντεμπούτο του για τη Λίβερπουλ στον αγώνα με την ΑΦΚ Μπόρνμουθ στο Anfield στα πλαίσια του τέταρτου γύρου του FA Cup (1-0). Στις 2 Δεκεμβρίου, συμμετείχε σε αγώνα του επόμενου γύρου της διοργάνωσης, βοηθώντας τη Λίβερπουλ να νικήσε με σκορ 6-1 τη Σαουθάμπτον ΦΚ. Στις 9 Δεκεμβρίου 2015, ο Ράνταλ υπέγραψε ανανέωση συμβολαίο με τη Λίβερπουλ.

Στις 17 Απριλίου 2016 έκανε το ντεμπούτο του στην Πρέμιερ Λιγκ για τη Λίβερπουλ στον αγώνα με την Μπόρνμουθ, ο οποίος έληξε με σκορ 1-2 υπέρ της Λίβερπουλ.

## Διεθνής καριέρα

Ο Ράνταλ εκπροσώπησε την Αγγλία στο Πρωτάθλημα Ποδοσφαίρου Νορδικών Χωρών για εθνικές κάτω των 17 το 2011. Έπαιξε τέσσερις αγώνες και πέτυχε ένα τέρμα στον αγώνα με την εθνική Φινλανδίας.

## Στατιστικά

## Παραπομπές



## Εξωτερικοί σύνδεσμοι

*
*Σελίδα του ποδοσφαιριστή στην επίσημη ιστοσελίδα της Λίβερπουλ ΦΚ
*Σελίδα του ποδοσφαιριστή  στην επίσημη ιστοσελίδα της Αγγλικής Ομοσπονδίας
*Στατιστικά του ποδοσφαιριστή στο Soccerway

Κατηγορία:Άγγλοι ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σριούσμπερι Τάουν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Χαρτ οφ Μιντλόθιαν
Μείζων στρογγύλος μυς

Ο **μείζων στρογγύλος μυς** είναι επιμήκης μυς και παρεμβάλλεται μεταξύ του ελάσσονα στρογγύλου μυός και του πλατέος ραχιαίου. Εκφύεται από την ωμοπλάτη και καταφύεται στο βραχίονα. Με την ενέργειά του προκαλεί έσω στροφή και προσαγωγή του βραχίονα.

## Περιγραφή
Ο μείζων στρογγύλος μυς εκφύεται απο την κάτω γωνία ωμοπλάτης. Φέρεται οριζόντια προς τα έξω και κάτω από το 1/3 του μασχαλιαίου χείλους της ωμοπλάτης μπροστά από τη μακρά κεφαλή του τρικεφάλου μυός. Καταφύεται στην ακρολοφία του ελάσσονος βραχιονίου ογκώματος.
Το άνω χείλος του μείζονος στρογγύλου σχηματίζει με τον ελάσσονα στρογγύλο τρίγωνο διάστημα, το οποίο με την μακρά κεφαλή του τρικεφάλου βραχιονίου μυός διαιρείται σε δύο χώρους τον τρίγωνο (προς τα μέσα) και τον τετράγωνο χώρο του Velpau (προς τα έξω). Στον τετράγωνο χώρο βρίσκονται το μασχαλιαίο νεύρο και η οπίσθια περισπωμένη αρτηρία της ωμοπλάτης. Ο μυς νευρώνεται από το υποπλάτιο νεύρο.

## Λειτουργία
Ο μείζων στρογγύλος μυς δραστηριοποιείται στην έσω στροφή του βραχίονα και ενεργεί κατά την προσαγωγή και έκταση του βραχιονίου με αντίσταση όταν κινείται από θέση κάμψης. Επίσης, όταν ο βραχίονας είναι σταθερός έλκει τον κορμό προς τον βραχίονα (οπίσθια αιώρηση στο μονόζυγο). Τέλος, ο μείζων στρογγύλος ενεργοποιείται κατά την κίνηση της οπίσθιας αιώρησης του χεριού στη βάδιση.

## Εκγύμναση
Σημαντική ανάπτυξη του μείζονος στρογγύλου μυός παρατηρείται στους αθλητές της κωπηλασίας και κολύμβησης κατά μήκος του μασχαλιαίου χείλους της ωμοπλάτης, στο οπίσθιο τοίχωμα της μασχάλης.

## Πηγές
* 

Κατηγορία:Μυϊκό σύστημα
Ζυλιέτ Μπινός

Η **Ζυλιέτ Μπινός** και **Ζιλιέτ Μπινός** (γαλλικά: Juliette Binoche [γαλλική προφορά: ʒyljɛt binɔʃ], 9 Μαρτίου 1964 - ) είναι Γαλλίδα ηθοποιός, καλλιτέχνης και χορεύτρια. Έχει εμφανιστεί σε πάνω από 40 ταινίες, κι έχει βραβευθεί από πολλά διεθνή φεστιβάλ, ενώ έχει εμφανιστεί και στο θέατρο, σε πολλές σκηνές. Κατάγεται από καλλιτεχνική οικογένεια και ξεκίνησε από πολύ νωρίς να κάνει μαθήματα υποκριτικής. Αρχικά, ξεκίνησε να δίνει παραστάσεις στο θέατρο και αργότερα άρχισε να συμμετέχει σε ταινίες, με τη δραματική ταινία του 1985, *[[Ραντεβού (ταινία)|Ραντεβού]]*, να την κάνει γνωστή στη Γαλλία. Ενώ, η συμμετοχή της στην ταινία *[[Η αβάσταχτη ελαφρότητα του είναι (ταινία)|Η αβάσταχτη ελαφρότητα του είναι]]* του 1988 της χάρισε διεθνή φήμη.

Η Μπινός δέχτηκε αργότερα πρόταση από τον Στίβεν Σπίλμπεργκ να συμμετάσχει στο *[[Τζουράσικ Παρκ]]*, αλλά αρνήθηκε, αντί αυτού πρωταγωνίστησε στην ταινία του Κριστόφ Κισλόφσκι *[[Τρία χρώματα: Η Μπλε ταινία|Μπλε]]* η οποία την καταξίωσε και της χάρισε αρκετά βραβεία, όπως στο Φεστιβάλ Κινηματογράφου της Βενετίας το Καλύτερης Ηθοποιού και το Βραβείο Σεζάρ Καλύτερης Ηθοποιού. Το 1996, συμμετείχε στην ταινία *[[Ο Άγγλος ασθενής]]*, η οποία της χάρισε Όσκαρ Β' Γυναικείου Ρόλου. Στην ίδια κατηγορία τιμήθηκε και στα BAFTA, με το Φεστιβάλ Κινηματογράφου του Βερολίνου να την τιμά με το βραβείο της Καλύτερης Ηθοποιού, ενώ για την ταινία *[[Chocolat]]*, του 2000, υπήρξε υποψήφια για Όσκαρ Α' Γυναικείου Ρόλου.

Τη δεκαετία του 2000, συνέχισε τις επιτυχημένες εμφανίσεις της, τόσο σε γαλλόφωνες όσο και σε αγγλόφωνες ταινίες, σε μεγάλες ή και μικρές παραγωγές. Το 2010, τιμήθηκε με βραβείο Καλύτερης Ηθοποιού, στο Φεστιβάλ Καννών, για την ταινία *[[Γνήσιο αντίγραφο (ταινία, 2010)|Γνήσιο αντίγραφο]]*, του Αμπάς Κιαροστάμι. Αυτή η βράβευση, την κατέστησε τη μοναδική Ευρωπαία ηθοποιό που βραβεύθηκε στην ίδια κατηγορία από τα τρία μεγάλα ευρωπαϊκά φεστιβάλ (Βενετίας, Βερολίνου, Καννών). Αξιόλογη πορεία σημείωσε και στον χώρο του θεάτρου, με την πιο μεγάλη της επιτυχία να είναι το 1998, στο *Naked* και το *[[Betrayal (θεατρικό έργο)|Betrayal]]* του 2000 στο Μπρόντγουεϊ ρόλος που της χάρισε μία υποψηφιότητα για βραβείο Τόνυ. To 2008, ξεκίνησε να περιοδεύει με τον χορευτή Άκραμ Καν. Συχνά τα ΜΜΕ την αποκαλούν *"La Binoche"*.

## Φιλμογραφία

## Παραπομπές


## Εξωτερικοί σύνδεσμοι
* Juliette Binoche  at filmsdefrance.com
* Juliette Binoche Interview at AMCtv.com
*Juliette Binoche at Juliette Binoche: The Art of Being

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί θεάτρου
Κατηγορία:Βραβευμένες με Σεζάρ Α' Γυναικείου Ρόλου
Κατηγορία:Νικήτριες Κυπέλλου Βόλπι Καλύτερης Ηθοποιού
Άντυ Στιούαρτ

Ο **Άντριου Σιούατρντ** (αγγλικά: *Andrew "Andy" Stewart*, 30 Δεκεμβρίου 1933 - 11 Οκτωβρίου 1993) ήταν Σκωτσέζος τραγουδιστής.

## Βιογραφία
Γεννήθκε το 1933 στη Γλασκώβη της Σκωτίας. Ο πατέρας του ήταν δάσκαλος σε σχολείο. Σε ηλικία 5 ετών, η οικογένειά του μετακόμησε στο Περθ και ένα χρόνο μετά, στο Άρμπροθ, όπου τέλειωσε το γυμνάσιο και πήγε σε δραματική σχολή.

## Δισκογραφία
**A Scottish Soldier* (1961) (EMI)
**Andy Stewart* (1961) (EMI)
**Andy Sings Songs of Scotland* (1963) (EMI)
**Andy the Rhymer* Comedy Verse (1963) (EMI)
**Tunes of Glory* (date unknown) (EMI)
**I'm Off To Bonnie Scotland* (1966)) (EMI)
**Campbeltown Loch* (1965) (EMI)
**The Best of Andy Stewart* (1967) (EMI)
**Andy Stewart and his Friends of The White Heather Club* (1967) (EMI)
**Andy Stewart on Stage* Live from Canada (August 1967) (EMI)
**I Love To Wear The Kilt* (1969) (EMI)
**Andy Stewart Sings Harry Lauder* (1969) (EMI)
**My Hameland* (1970) (EMI Music for Pleasure)
**Here's Tae You!* (1971) (EMI)
**Andy Stewart Invites You to Scotch Corner* (based on the television series) (1973) (EMI)
**Andy Stewart in South Africa – White Heather Concert* (1973) (EMI)
**The Very Best of Andy Stewart* (compilation) (1975) (EMI)
**Brand New From Andy* (with Jimmy Blue and his Band) (1975) (PYE)
**Country Boy* (with Anne Williamson)(1976)
**Andy's Hogmanay Party* Live Album (1977) (PYE)
**Andy Stewart's Greatest Hits* (with Jimmy Blue and his Band) (1977) (PYE)
**Scotland is Andy Stewart* (1978) (EMERALD)
**Sing A Song of Scotland* Double Album (1979) (Warwick Records)
**For Auld Lang Syne* (1980) (EMERALD)
**Come In, Come In* (1983) (LISMOR)
**Back to the Bothy* (1987) (LISMOR)
**Andy Stewart's Scotland* (1992) (Scotdisc)
**Andy's Party* Live Album Recorded in the Beach Ballroom, Aberdeen (1993) (Scotdisc)
**20 Scottish Favourites* (compilation) (1993/re-issue: 2001) (EMI)
**Andy Stewart, Forever In Song* (Compilation)
**My Homeland* (70's and 80's compilation)
**Andy Stewart Scottish Songs* (2010) (Compilation of early material) (Pickwick Group Ltd)
**The Scottish Soldier* (2012) ( Compilation of less well known early material) (Pickwick Group Ltd)

**Σινκγλς**
*"Donald Where's Your Troosers?" (1961) (EMI Top Rank)
*"A Scottish Soldier" (1961)
*"Campbeltown Loch"
*"The Muckin' O' Geordie's Byre"
*"The Road to Dundee"
*"The Battle's O'er"
*"I've Never Kissed A Bonnie Lass Before"
*"Soldier Boy (The Sunset Call)"
*"Barren Rocks of Aden"
*"Take Me Back"
*"Tunes of Glory"
*"Dr. Finlay" (1965)
*"The Gallant Forty-Twa" (1968)
*"Rainbows Are Back in Style" (1969)
*"Farewell My Love" (1972)
*"Song of Freedom"  (1975)
*"The Green Crystal Bag" (1976)
*"Donald Where's Your Troosers? (re-issue, 1989)
**DVD**
**Andy Stewarts Scotland* (1992)
**Andy's Party* (1993)
**Andy Stewart and the Scots Dragoon Guards*

## Παραπομπές


## Εξωτερικοί σύνδεσμοι
* Obituary, The Independent
* Andy Stewart's appearance on This Is Your Life

Κατηγορία:Σκωτσέζοι μουσικοί
Κατηγορία:Σκωτσέζοι τραγουδιστές
Ελάσσων στρογγύλος μυς

Ο **ελάσσων στρογγύλος μυς** είναι ένας στενός, επιμήκης μυς του στροφικού πετάλου. Εκφύεται από το μασχαλιαίο χείλος της ωμοπλάτης και καταφύεται με μορφή τένοντα στο κάτω μέρος του μείζονος βραχιονίου ογκώματος. Με ενέργειά του προκαλεί στροφή του βραχίονα προς τα έξω και πίσω.

## Περιγραφή
Ο ελάσσων στρογγύλος μυς είναι ένας από τους μύες του στροφικού πετάλου, συγκεκριμένα ο μικρότερος. Βρίσκεται κάτω από τον υπερακάνθιο μυ κατά μήκος του μασχαλιαίου χείλους της ωμοπλάτης, φέρεται προς τα έξω και πίσω από τον αρθρικό θύλακο της κατ' ώμον διάρθρωσης. Εκφύεται από φύμα της κεφαλής του βραχιονίου οστού και καταφύεται απο το κάτω εντύπωμα του μείζονος βραχιονίου ογκώματος. Ο μυς νευρώνεται από το μασχαλιαίο νεύρο.

## Λειτουργία
Ο ελάσσων στρογγύλος μυς, παρόλο που έχει διαφορετική νεύρωση με τον υπακάνθιο μυ, παρουσιάζει ομοιότητες ως προς τη λειτουργία του υπακάνθιου μυός σχετικά με την σταθεροποιήση της κεφαλής και την έξω στροφή του βραχιονίου.

## Πηγές
* 

Κατηγορία:Μυϊκό σύστημα
Θεόδωρος Μελιτηνιώτης

Ο **Θεόδωρος Μελιτηνιώτης** (Κωνσταντινούπολη 1320 – 8 Μαρτίου 1393) ήταν Βυζαντινός αστρονόμος και σακελλάριος της Βυζαντινής αυτοκρατορίας. Υπήρξε υποστηρικτής του Γρηγορίου Παλαμά κατά την ησυχαστική έριδα και ήταν εναντίον της ένωσης της ορθόδοξης και καθολικής εκκλησίας. Έγινε ο διευθυντής της πατριαρχικής σχολής με τον τίτλο *διδάσκαλος τῶν διδασκάλων* το 1360.

Το έργο για το οποίο είναι κυρίως γνωστός είναι η *Τρίβιβλος* το οποίο δημιουργήθηκε πριν το 1352 και ασχολείται με τη μελέτη διαφόρων μαθηματικών και αστρονομικών προβλημάτων ενώ παραθέτει και ιδέες από πρωιμότερους βυζαντινούς αστρονόμους όπως ο Γεώργιος Παχυμέρης και ο Θεόδωρος Μετοχίτης. Το 2ο βιβλίο είναι αφιερωμένο στον Κλαύδιο Πτολεμαίο του οποίου τους υπολογισμούς εξήγησε κατά τον τρόπο του Θέωνα του Αλεξανδρινού. Το 3ο βιβλίο ασχολείται με την περσική αστρονομία, και αντλεί πληροφορίες κυρίως από τον Γεώργιο Χρυσοκόκκη στο έργο του οποίου έκανε διορθώσεις σε πολλά σημεία, κυρίως σε ότι αφορά τα ζητήματα αστρολογίας για την οποία ο Μελιτηνιώτης τηρούσε σαφή στάση απόρριψης και διαχωρισμού της από την αστρονομία σε αντίθεση με τα γραπτά του Χρυσοκόκκη και την περσική παράδοση. Λόγω του παιδαγωγικού χαρακτήρα του έργου, είναι πιθανό πως χρησιμοποιήθηκε για την εκπαίδευση του βυζαντινού κλήρου σε θέματα αστρονομίας.

Άλλα γραπτά του, ήταν μια ερμηνευτική μελέτη των ευαγγελίων, καθώς και ένα ποιήμα σχετικά με την σωφροσύνη.

## Παραπομπές


## Εξωτερικοί σύνδεσμοι
* Evangelos Venetis: «Theodore Meliteniotes», *Encyclopaedia of the Hellenic World, Asia Minor*

Κατηγορία:Βυζαντινοί αστρονόμοι
Κατηγορία:Βυζαντινοί του 14ου αιώνα
Τέοντορ φον ντερ Πφόρτεν

Ο **Τέοντορ φον ντερ Πφόρτεν** (γερμ. *Theodor von der Pfordten*, 1873 - 1923) ήταν Γερμανός που πήρε μέρος στο πραξικόπημα της μπιραρίας.

## Βιογρφαφία
Μεγάλωσε στο Άουγκσμπουργκ της Βαυαρίας. Σχολείο πήγε στο Μόναχο, όπου έβγαλε το γυμνάσιο. Συνέχισε τις σπουδές του στο Πανεπιστήμιο μέχρι το 1896. Αποφοίτησε το 1899 και διορίστηκε δικαστής το 1890. Δύο χρόνια σργότερα, το 1892, έγινε ειρηνοδίκης, και το 1904 διορίστηκε στο υπουργείο δικαιοσύνης της Βαυαρίας.

## Παραπομπές


## Εξωτερικοί σύνδεσμοι
* Marcus Weidner, Die Straßenbenennungspraxis in Westfalen und Lippe während des Nationalsozialismus. Datenbank der Straßenbenennungen 1933-1945, Münster 2013ff.

Κατηγορία:Γερμανοί νομικοί
Γυναίκες στα πρόθυρα νευρικής κρίσης

Οι **Γυναίκες στα πρόθυρα νευρικής κρίσης** είναι ισπανική ταινία του 1988 σε σκηνοθεσία και σενάριο του Πέδρο Αλμοδόβαρ.

Ήταν η ταινία που έκανε ευρέως γνωστό τον σκηνοθέτη.

## Πλοκή
Η Πέπα μόλις έχει χωρίσει από τον μεγαλύτερό της σε ηλικία Ιβάν και βρίσκεται σε άσχημη κατάσταση. Φεύγει από το σπίτι και ψάχνει να τον βρει και μόλις γυρίζει βλέπει την Καντέλα, μία φίλη της που θέλει να αποφύγει τον νέο εραστή της. Ξαφνικά στο σπίτι της μαζεύονται ο γιος του Ιβάν, ο Κάρλος, μαζί με την αρραβωνιαστικιά του, τη Μαρίσα, αλλά και η πρώην του Ιβάν, Λουθία.
## Διανομή
*Κάρμεν Μάουρα ως Πέπα
*Αντόνιο Μπαντέρας ως Κάρλος
*Μαρία Μπαράνκο ως Καντέλα
*Χουλιέτα Σεράνο ως Λουθία
*Ρόσι ντε Πάλμα ως Μαρίσα
*Φερνάντο Γκιγιέν ως Ιβάν
*Τσους Λαμπρεάβε ως θυρωρός
## Βραβεία/Διακρίσεις
Η ταινία απέσπασε το βραβείο σεναρίου στο φεστιβάλ Βενετίας και ήταν υποψήφια για τη Χρυσή Σφαίρα καλύτερης ξενόγλωσσης ταινίας.

## Θεατρική προσαρμογή στην Ελλάδα
Το έργο ανέβηκε στην Ελλάδα το 2011 στο Μικρό Παλλάς σε σκηνοθεσία Γιάννη Κακλέα. Οι πρωταγωνιστές ήταν οι: Σμαράγδα Καρύδη, Αντώνης Φραγκάκης, Βίκυ Σταυροπούλου, Αριέττα Μουτούση και Νεφέλη Ορφανού.
## Παραπομπές


## Εξωτερικοί σύνδεσμοι
*

Κατηγορία:Ισπανικές ταινίες
Κατηγορία:Ταινίες του 1988
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Πέδρο Αλμοδόβαρ
Κατηγορία:Ταινίες με θέμα τη γυναίκα
Κατηγορία:Βραβείο Γκόγια καλύτερης ταινίας
Κατηγορία:Ταινίες σε σενάριο Πέδρο Αλμοδόβαρ
Κατηγορία:Ταινίες γυρισμένες στη Μαδρίτη
Κατηγορία:Ισπανικές δραματικές κωμωδίες
Κατηγορία:Ταινίες τοποθετημένες στην Ισπανία
Muddy Waters Live (At Mr. Kelly's)

***Muddy Waters Live (At Mr. Kelly's)*** είναι ο τίτλος του ζωντανά ηχογραφημένου άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Οκτώβριο του 1971 μέσω της δισκογραφικής εταιρείας "Chess Records".

Η ηχογράφηση του πραγματοποιήθηκε στο κλαμπ "Mr Kelly's" του Σικάγου, στις 11 και 12 Ιουνίου του 1971. Την παραγωγή του δίσκου ανέλαβε ο Ραλφ Μπέις, ενώ το συγκρότημα του Waters αποτελούνταν από τους κιθαρίστες Τζέιμς Μάντισον και Σάμι Λόχορν, τους αρμονίστες Τζέιμς Κότον και Πολ Όσερ, τον πιανίστα Πάιντοπ Πέρκινς, τον μπασίστα Κάλβιν Τζόουνς και το ντράμερ Γουίλι Σμιθ.

Τέσσερα από τα κομμάτια του δίσκου δεν είχαν συμπεριληφθεί σε άλλη κυκλοφορία, το "*Mud Cat*", το "*C.C. Woman*", το οποίο ήταν μία διασκευή της επιτυχίας "*C.C. Rider*", το "*What Is That She Got?*" και το "*Strange Woman*", μια πιο βαριά και αργή εκτέλεση του "*Mattie Mae*". Τα "*Blow Wind Blow*" και "*Country Boy*" κυκλοφόρησαν σε μορφή σινγκλ, ενώ στον δίσκο συμπεριλήφθηκαν και οι διασκευές στα "*You Don't Have to Go*" του Jimmy Reed, "*Stormy Monday Blues*" του T-Bone Walker, "*Nine Below Zero*" του Sonny Boy Williamson II και "*Boom Boom*" του John Lee Hooker.

## Τραγούδια του δίσκου

## Οι μουσικοί
Οι μουσικοί οι οποίοι ηχογράφησαν το "*Muddy Waters Live (At Mr. Kelly's)*" ήταν οι εξής:

* **[[Μάντι Γουότερς]]** - φωνητικά, κιθάρα
* **Κάλβιν Τζόουνς** - μπάσο
* **Γουίλι Σμιθ** - τύμπανα
* **Τζέιμς Μάντισον** - κιθάρα
* **Σάμι Λόχορν** - κιθάρα
* **Πάιντοπ Πέρκινς** - πιάνο
* **Τζέιμς Κότον** - φυσαρμόνικα
* **Πολ Όσερ** - φυσαρμόνικα

## Παραπομπές


## Πηγές
* Muddy Waters Live (At Mr. Kelly's) - Muddy Waters | Songs, Reviews, Credits | AllMusic
* Muddy Waters - "Live" (At Mr. Kelly's) - Discogs
* Muddy Waters Live (At Mr. Kelly's) Album Review | Rolling Stone 

Κατηγορία:Δισκογραφία του Muddy Waters
Κατηγορία:Άλμπουμ του 1971
Ευνίκη

**Ευνίκη**, θηλυκό όνομα εκ του αρχαιοελληνικού *Εὐνίκη*, σύνθεση των *εὐ* και *νίκη*, το οποίο σημαίνει *καλή* ή *υπερήφανη* *νίκη*.

Εὐνίκη (Καινή Διαθήκη)

Η Εὐνίκη ήταν μητέρα του Τιμόθεου. Ο απόστολος Τιμόθεος (17 – 97 μ.Χ.) είχε Έλληνα πατέρα και Ιουδαία μητέρα. Καταγόταν από τα Λύστρα της Λυκαονίας και ήταν μαθητής και συνεργάτης του αποστόλου Παύλου. Χρημάτισε πρώτος επίσκοπος Εφέσου, χειροτονημένος από τον απόστολο Παύλο περίπου το 60 μ.Χ.. Μητέρα της Εὐνίκης και επομένως γιαγιά του αποστόλου Τιμοθέου ήταν η πιστή και ευσεβής Λωΐς (τῆς Λωΐδος). Βλ. *Προς Τιμόθεον* *Β΄* ἐπιστολή Παύλου 1:5. 

## Χαρακτήρες της ελληνικής μυθολογίας

* Ευνίκη, μία από τις Νηρηίδες.
* Ευνίκη, ένα από τα θυσιαζόμενα θύματα προς τον Μινώταυρο.
* Ευνίκη, μία από τις Πηγαίες Νύμφες υπεύθυνες για την απαγωγή του Ύλα.

## Αντικείμενα

* ''Ευνίκη'' Μ-61, παροπλισμένο ναρκοθηρευτικό του Ελληνικού Πολεμικού Ναυτικού.
* *Ευνίκη* Ι, παλαιότερη ονομασία της πυραυλακάτου ''Αρλιώτης'' του Ελληνικού Πολεμικού Ναυτικού.
* 185 Ευνίκη, αστεροειδής της Κυρίας Ζώνης Αστεροειδών.
Marooned Live

***Marooned Live*** είναι ο τίτλος του ζωντανά ηχογραφημένου άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Σεπτέμβριο του 1994 μέσω της δισκογραφικής εταιρείας "SPV/Steamhammer".

Η ηχογράφηση του πραγματοποιήθηκε στο πλαίσιο της περιοδείας για την προώθηση του δίσκου "*[[Get What You Deserve]]*" και έλαβε χώρα στο "The Docks" του Αμβούργου στις 10 Μαΐου του 1994, με τα δύο τελευταία κομμάτια να ηχογραφούνται κατά την διάρκεια του soundcheck.

Οι κριτικές για τον δίσκο υπήρξαν μέτριες, με το "AllMusic" να το βαθμολογεί με μόλις δύο αστέρια με άριστα τα πέντε, το "Sputnik Music" με μέσο όρο βαθμολογιών 2,9 / 5, το "Metal Archives" με 70 % και το "Metal Storm" με 8,1 / 10.

## Τραγούδια του δίσκου
# "Intro" – 0:35
# "Outbreak of Evil" – 2:51
# "Jabba the Hutt" – 2:34
# "Agent Orange" – 5:31
# "Jesus Screamer" – 1:48
# "Ausgebombt" – 2:51
# "Tarred and Feathered "  – 3:24
# "Abuse" – 1:33
# "Remember the Fallen" – 4:45
# "An Eye for an Eye" – 4:00
# "Tired and Red" – 5:06
# "Eat Me!" – 2:54
# "Die Stumme Ursel" – 3:20
# "Sodomized" – 2:47
# "Gomorrah" – 1:56
# "One Step over the Line" – 4:16
# "Freaks of Nature" – 2:53
# "Aber Bitte mit Sahne" – 5:17 (διασκευή στον Udo Jürgens)
# "Silence Is Consent" – 2:52
# "Wachturm/Erwachet" – 4:24
# "Stalinhagel" – 7:01
# "Fratricide" – 2:53
# "Gone to Glory" – 1:58

## Τα μέλη των Sodom
Οι μουσικοί οι οποίοι ηχογράφησαν το "*Marooned Live*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Andy Brings** - κιθάρα
* **Atomic Steif** - τύμπανα

## Παραπομπές


## Πηγές
* Marooned Live - SODOM WEB SQUAD
* Sodom - Marooned Live | Sputnikmusic
* Sodom - Marooned Live - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1994
Μουσική της Αυστρίας

Το καθεστώς της Βιέννης ως πολιτιστικό κέντρο άρχισε την άνοδό του στις αρχές του 16ου αιώνα, και επικεντρώθηκε γύρω από μουσικά όργανα, όπως το λαούτο. Τον 18ο και 19ο αιώνα συνθέτες έφθασαν στην πόλη, υπό την προστασία των Αψβούργων, κάνοντάς την έτσι ευρωπαϊκή πρωτεύουσα της κλασικής μουσικής. Ο Φραντς Γιόζεφ Χάυντν, ο Βόλφγκανγκ Αμαντέους Μότσαρτ, ο Μπετόβεν, ο Σούμπερτ και ο Γιόχαν Στράους είναι μεταξύ αυτών που συνδέθηκαν με την πόλη, ενώ ο Φραντς Σούμπερτ γεννήθηκε εκεί το 1797. Κατά τη διάρκεια της μπαρόκ περιόδου, σλαβικές και ουγγρικές λαϊκές μορφές επηρέασαν την αυστριακή μουσική.

## Λαρυγγισμός
Ο λαρυγγισμός, μια μορφή τραγουδιού που περιλαμβάνει ταχείες και επαναλαμβανόμενες αλλαγές της φωνής, ξεκίνησε να αναπτύσσεται στην περιοχή των Άλπεων. Το Ούρσπρουνγκ Μπούαμ είναι μια αυστριακή λαϊκή μουσική ομάδα από το Τσίλερταλ του Τυρόλου, που ειδικεύεται στο λαρυγγισμό.

## Ροκ και ποπ μουσική
Ο Φάλκο ήταν ο πιο δημοφιλής Αυστριακός καλλιτέχνης σε όλη τη δεκαετία της δεκαετίας του 1980. Το τραγούδι του «Ροκ με Αμαντέους» έφτασε στο μουσική βαθμολογική λίστα Billboard Hot 100 το 1986. Ο αιφνίδιος θάνατός του το 1998 στη Δομινικανή Δημοκρατία έφερε στο προσκήνιο για άλλη μια φορά τη μουσική του.

Υπάρχουν μερικοί σημαντικοί ροκ και ποπ μουσικοί και συγκροτήματα στην Αυστρία. Το συγκρότημα Όπους, από το Γκρατς, έφθασε με το τραγούδι του «Λιβ ιζ λάιφ» στην κορυφή των ευρωπαϊκών μουσικών λιστών. Τα τελευταία χρόνια, αρκετές ομάδες μουσικών έχουν περιοδεύσει στην Ευρώπη και είχαν εμπορική επιτυχία διεθνώς. Οι πιο σημαντικοί από αυτούς είναι η Χριστίνα Στάρμερ και τα γκρουπ Σι Σέις, Άλμπουμ Οριέντιντ Ροκ και Κόρνερστοουν.

Το ντεθ μέταλ γκρουπ Μπελφίγκορ κυριαρχεί σήμερα στην αυστριακή μέταλ σκηνή, η οποία περιλαμβάνει επίσης τους Χόλεντον, Πούνκεντ Στεντς, Άμπιγκορ, Ντισαρμόνικ Όρκεστρα, Βίζιονς οφ Ατλάντις, Ντόρνενραϊχ, Ζαμόνινγκ και Εστάτικ Φίαρ.

Ο Κρίστιαν Φένες είναι ένας Αυστριακός καλλιτέχνης ηλεκτρονικής μουσικής. Άλλοι μουσικοί αυτού του είδους είναι οι Ντερ Μπλουτάρς, που δραστηριοποιούνται στην νεοφόλκ σκηνή, όπως και οι Στούρμπερχτ.

Ο ντράμερ Τόμας Λανγκ γεννήθηκε στη Βιέννη, το 1967, και έχει συνεργαστεί με καλλιτέχνες όπως ο Ρόμπερτ Φριπ, η Τζέρι Χάλιγουελ και ο Ρόμπι Γουίλιαμς.

Δεν υπάρχει μεγάλη ανεξάρτητη ροκ σκηνή στην Αυστρία. Ένα από τα λίγα συγκροτήματα, που πραγματοποιούν διεθνείς περιοδείες, είναι το Κίλντ μπάι 9βι Μπάτερις από τη Βιέννη.

Το ετήσιο μουσικό φεστιβάλ και συνέδριο Γουέιβς Βιένα πραγματοποιείται κάθε Οκτώβριο. Η σύνθεσή του επικεντρώνεται κυρίως στην εναλλακτική και ανεξάρτητη μουσική.

## Σύγχρονη κλασική μουσική
Η Φιλαρμονική της Βιέννης είναι μιας παγκοσμίου φήμης κλασική μουσική ορχήστρα, που περιοδεύει όλο το χρόνο σε διάφορα μέρη του κόσμου. Κάθε χρόνο, την Πρωτοχρονιά, δίνει συναυλία στην αίθουσα Βίνερ Μουζικφεράιν, κάτι που αποτελεί μια από τις πιο σημαντικές μουσικές διοργανώσεις κλασικής μουσικής στην Ευρώπη.

## Παραπομπές


## Εξωτερικοί σύνδεσμοι
*
Γιοάχιμ Λάμπι

Ο **Γιοάχιμ Λάμπι** (γερμ. *Joachim Llambi*, γεννημένος στις 18 Ιουλίου 1964 στο Ντούισμπουργκ)) είναι Γερμανο-ισπανός καλλιτέχης χορευτής, αθλητής χορού, κριτής και τηλεοπτικός παρουσιαστής.

## Βιογραφία
Γεννήθηκε στις 18 Ιουλίου 1964 στο Ντίσμπουργκ από γονείς Ισπανούς μετανάστες από την Βαρκελώνη.

## Παραπομπές


## Βιβλιογραφία
* Joachim Llambi: *Das wollte ich Ihnen schon immer mal sagen: Mut zur ehrlichen Kritik* Econ, 2014, ISBN 978-3430201643.

## Εξωτερικοί σύνδεσμοι
* 

Κατηγορία:Γερμανοί τηλεπαρουσιαστές
Κατηγορία:Γερμανοί χορευτές
Γκέοργκ Μαλμστέν

Ο **Γκέοργκ Μαλμστέν** (φινλανδικά: *Georg Malmstén*, 1902 - 1981) υπήρξε φινλανδός τραγουδιστής, μουσικός, συνθέτης, διευθυντής ορχήστρας και ηθοποιός.
## Βιογραφία
Γεννήθηκε στις 27 Ιουνίου 1902 στο Ελσίνκι. Από παιδί αχολήθηκε με τη μουσική (έπαιζε κορνέτο) και βραβεύτηκε. Κατά τη διάρκεια της στρατιωτικής του θητείας υπηρέτησε ως μουσικός και βραβεύτηκε. Σπούδασε ωδική όπερας και εν συνεχεία ακολούθησε καριέρα στην ελαφρή μουσική για να ερμηνεύσει συνολικά 842 τραγούδια σε δίκους. Στη δεκαετία του 1930 διηύθηνε την ορχήστρα Δελλαπέ. Έγραψε τραγούδια δικά του που έγιναν επιτυχίες και έγιναν δημοτικά τραγούδια της πατρίδας του.

Απεβίωσε στις 25 Μαίου 1981 στην γενέτειρά του.

## Παραπομπές


## Εξωτερικοί σύνδεσμοι
* 

Κατηγορία:Φινλανδοί τραγουδιστές
Κατηγορία:Φινλανδοί συνθέτες
Κατηγορία:Διευθυντές ορχήστρας
Κατηγορία:Φινλανδοί ηθοποιοί